大隱四字龜鑑
作者：貫休
朝代：唐

paragraphs: 在塵出塵，如何處身？
見善努力，見惡莫親。
縱居暗室，如對大賓。
樂情養性，逢危守貧。
如愚不愚，修仁得仁。
謙讓爲本，孤高作鄰。
少出爲貴，少語最珍。
學無廢日，時習知新。
榮辱慎動，是非勿詢。
常切責己，切忌尤人。
抱璞刖足，興文厄陳。
古聖尚比，吾徒奚伸？
安問世俗，自任天真。
奇哉快哉，坦蕩怡神。
（同前卷上之下。
）。